cyanic-selkie/wikianc huggingface dataset:
בתירת אבי העורקים
אבחנה
האבחנה של בתירת אבי העורקים דורשת חשד קליני גבוה, מאחר שהתסמינים והממצאים הגופניים שלה דומים לאלו של מצבים רפואיים אחרים, כמו אוטם שריר הלב, הנפוצים הרבה יותר. דוגמה לכך היא השיעור הגבוה של מטופלים עם בתירת אבי העורקים אשר אובחנו תחילה באבחנה אחרת – 30%. שלושה מאפיינים בהתייצגות הקלינית נמצאו בנפרד ובמצטבר כמנבאים בסבירות הגבוהה ביותר מאורע של בתירת אבי העורקים: כאב פתאומי בעל אופי "קורע" המכוון למקור מאבי העורקים, הבדל בדפקים או בלחץ הדם בין הגפיים והופעה של הרחבת הבינה או אבי העורקים בצילום חזה. שימוש בגורמים מנבאים אלה לריבוד הסיכון להיתכנות בתירת אבי העורקים מאפשר להציב 77% מהמקרים בסיכון גבוה, 19% בסיכון בינוני ו-4% בסיכון נמוך.
משעלה חשד קליני לבתירת אבי העורקים, מבוצעת בדיקת דימות לאישור אבחנה זו ולאפיונה, ולעיתים קרובות נדרשת יותר מבדיקה אחת. במחקר שהתבסס על IRAD עלה כי ב-61% מהמקרים שבהם עלה חשד לבתירת אבי העורקים היה CT אמצעי הדימות הראשון בשימוש, וכי ב-33% הייתה זו בדיקת אקוקרדיוגרפיה, בין אם דרך בית החזה או דרך הוושט. שימוש זה מוסבר על ידי זמינותו הגבוהה של מכשיר ה-CT.
אבחנה מבדלת
ברשימת האבחנה המבדלת לבתירת אבי העורקים נמנות מחלות נוספות הגורמות לכאב חריף בחזה. מבין אלה, האבחנה המבדלת העיקרית לבתירת אבי העורקים בשלב חדר המיון היא תסמונת כלילית חריפה, השכיחה ממנה הרבה יותר, ומתבטאת גם כן על פי רוב בכאבים בחזה. סיבה נוספת העלולה למסך את האבחנה היא שמעורבות של העורקים הכליליים בבתירת אבי העורקים עלולה לגרום לאיסכמיה של הלב ולתסמונת כלילית חדה. ההבדל העיקרי בין שתי אבחנות אלה הוא שבעוד שבתירת אבי העורקים מתייצגת באופן טיפוסי ככאב עז פתאומי בעל אופי חד או קורע, הכאב בתסמונת כלילית חדה הוא עז פחות, הולך ומחמיר ובעל אופי לוחץ. בדיקת אק"ג תקינה גם כן יכולה לסייע בשלילה של אוטם שריר הלב. לאבחנה בין המצבים חשיבות רבה בשל התוויית הנגד של הטיפול נוגד הקרישה הניתן לתסמונת כלילית חדה בבתירת אבי העורקים.
טיפול ראשוני
הטיפול הראשוני במטופלים עם בתירת אבי העורקים מתבצע ביחידה לטיפול נמרץ בשל הצורך בניטור קפדני של מטופלים אלה וסכנת החיים הנשקפת להם. המטרה הראשונית של הטיפול היא ייצוב לחץ הדם והפחתת הכוח המופעל עם כל התכווצות של החדר השמאלי. על כן, אלא אם מדובר במטופל שנמצא בהלם, תרופת הבחירה היא חוסמי בטא, כשיעד הטיפול הוא שמירה על לחץ דם סיסטולי בטווח של 100–120 מ"מ כספית ודופק מתחת ל-60 פעימות בדקה. זאת, תוך הבטחת אספקת דם תקינה למוח, ללב ולכליות. במטופלים עם אי-סבילות מסוימת לחוסמי בטא, כגון חולי אסתמה, מטופלים עם ברדיקרדיה או מטופלים עם אי-ספיקת לב, מועדף השימוש באסמולול בשל זמן מחצית החיים הקצר שלו. במטופלים עם אי-סבילות מוחלטת לחוסמי בטא, ניתן להשתמש בחוסמי תעלות סידן להורדת לחץ הדם. אם התגובה למתן חוסמי בטא אינה מספקת, תוספת של מרחיבי כלי דם כניטרופרוסיד נחשבת לפתרון טוב. לשיכוך כאב, אשר בנוסף להקלה על המטופל גם מפחית לחץ דם, מקובל לתת מורפין.
במטופלים שאינם יציבים המודינמית, קרי עם לחץ דם נמוך בהתייצגותם, עולה החשד לירידה בנפח הדם בשל דימום לנהור המדומה, למסב הלב (פריקרד), לבינה או למרווח האדר. מטופלים אלה פעמים רבות מונשמים בטרם מובהלים לביצוע בדיקת דימות או ישירות לחדר ניתוח. זיהוי של טמפונדה לבבית מחייב ניקור של מסב הלב טרם פעולה ניתוחית.
בתירה מקורבת של אבי העורקים
בתירה מקורבת של אבי העורקים אשר מערבת את אבי העורקים העולה (סיווג סטנפורד A או דבייקי 1 ו-2) היא מצב חירום רפואי המחייב התייחסות ניתוחית מידית על מנת למנוע את הסיבוכים העלולים להתרחש על רקע הבתירה. עקרונותיו של הטיפול הניתוחי, אשר נוסחו עם ביצועו לראשונה על ידי צוותו של מייקל דבייקי בשנת 1955, הם הסרת קטע הגלימה הקרוע, סתימת הכניסה לנהור המדומה ובנייה מחדש של אבי העורקים תוך שימוש בשתל סינתטי, עם או בלי חיבורם של העורקים הכליליים לשתל. עיקרון נוסף הוא שחזור פעולתו של מסתם אבי העורקים במקרה שהוא באי-ספיקה על ידי חיבורו מחדש או על ידי מסתם תותב. במקרים שבהם עולה הצורך בתיקון קשת אבי העורקים, אשר ממנה יוצאים העורקים התרדמניים המספקים דם למוח, נעשה שימוש באמצעים של הכנסת המנותח להיפותרמיה עמוקה לצורך הפחתת צריכת החמצן של המוח וזילוח בררני נגד כיוון הזרימה (selective retrograde perfusion).
בתירה מרוחקת של אבי העורקים
הטיפול בבתירה מרוחקת של אבי העורקים אשר מערבת את אבי העורקים היורד בלבד (סיווג סטנפורד B או דבייקי 3), כאשר היא מופיעה ללא סיבוכים, הוא טיפול תרופתי שמרני. טיפול זה מבוסס על ניטור פולשני של לחץ הדם, הורדת לחץ דם אל מתחת ללחץ דם סיסטולי 120 מ"מ כספית באמצעות חוסמי בטא, בתוספת או ללא מרחיבי כלי דם, ושיכוך כאב עם מורפין.
נוסף על הטיפול הניתוחי, קיימת אפשרות להנחת תומכן בצנתור במטרה להפחית את הסיבוכים של בתירה מסוג B. אפשרות זו עדיפה לעיתים על האפשרות הניתוחית הכרוכה בתמותה ותחלואה גבוהות. התומכן מרחיב את הנהור האמיתי וחוסם את נקודת הכניסה אל הנהור המדומה, ובכך גורם לדם בו להיקרש, ובסופו של דבר להיספג.
טיפול ארוך טווח ומעקב
לטיפול ארוך הטווח שלוש זרועות: הפחתת העומס על דופן אבי העורקים באמצעות שמירה על ערכי לחץ דם סיסטולי מתחת ל-120 מ"מ כספית; מעקב סדרתי באמצעי דימות אחר התקדמותה של הבתירה, הופעת בתירה חדשה והתפתחות מפרצת באבי העורקים; וניתוח חוזר במקרה הצורך. חוסמי בטא הם טיפול הבחירה להורדת ערכי לחץ דם במקרה של בתירת אבי העורקים. באשר לתכיפות המעקב, איגוד הקרדיולוגים האירופי ממליץ על מעקב באמצעי דימות חודש לאחר השחרור, לאחר מכן במשך השנה הראשונה כל שלושה חודשים ולבסוף כל חצי שנה עד שנה. ב-12%–30% מהמטופלים נדרש ניתוח חוזר.
סיבוכים ופרוגנוזה
בתירת אבי העורקים עלולה להביא לקרע בדופן אבי העורקים, וכן לחסימת העורקים המסתעפים מאבי העורקים, ובכך לגרום לאיסכמיה של איברים חיוניים, לרבות אוטם שריר הלב, שבץ מוחי ואוטם של הכליות ואיברי הבטן. בנוסף, בתירה מקורבת עלולה לגרום לאי-ספיקת מסתם אבי העורקים ולדימום לתוך מסב הלב שיתבטא כטמפונדה לבבית. מבין אלה, סיבות המוות השכיחות ביותר הן קרע בדופן אבי העורקים או טמפונדה לבבית.
בתירה של אבי העורקים העולה (סטנפורד A) היא קטלנית למדי, עם שיעור תמותה של 1%–2% עם כל שעה החולפת מתחילת הופעת התסמינים. שיעור התמותה אף עולה עם התפתחותם של סיבוכים. במתן טיפול תרופתי בלבד עומד שיעור התמותה מבתירה של אבי העורקים העולה על 24% בתוך 24 שעות מתחילת התסמינים. שיעור זה מטפס ל-49% לאחר שבועיים. לאחר הכנסת הטיפול הניתוחי ירדה התמותה בבית החולים מבתירה של אבי העורקים ל-10% תוך 24 שעות ול-20% לאחר שבועיים. ירידה זו מדגימה את היתרון של הטיפול הניתוחי על פני הטיפול התרופתי בבתירה מסוג סטנפורד A. לעומת זאת, שיעור התמותה בבתירה ללא סיבוכים של אבי העורקים היורד (סטנפורד B) עומד על 10% בחודש הראשון מהופעת התסמינים. ברם, סיבוכים איסכמיים מחייבים התערבות לתיקון אבי העורקים, אשר טומנת בחובה סיכוני תמותה של 20% תוך יומיים לניתוח ו-25% עד חודש לאחר הניתוח. שקלול הנתונים מצביע על תמותה כללית בבית החולים של 27.4% מבתירת אבי העורקים.
מספר גורמי סיכון נמצאו קשורים לתמותה מוגברת מבתירת אבי העורקים מסוג סטנפורד A בבית החולים: גיל מבוגר מ-70, נשים, כאב פתאומי, כאב נודד, הלם או טמפונדה בהתייצגות, חסרים נוירולוגיים או הבדלים בדפקים בהתייצגות, הרחבה של הבינה בצילום חזה, שינויים פתולוגיים באק"ג וסיבוכים איסכמיים. רקע רפואי של יתר לחץ דם, סוכרת, מפרצת באבי העורקים או ניתוח לב בעבר לא הגבירו את הסיכון לתמותה.
בטווח הארוך, מאחר שבתירת אבי העורקים היא עדות למחלה של אבי העורקים לכל אורכו, ובפרט של הגלימה האמצעית, אנשים שלקו בבתירת אבי העורקים מצויים בסיכון ללקות בהמשך חייהם בבתירה נוספת, במפרצת או בקרע של אבי העורקים.
ברייס מקגאוונס
ברייס אלכסנדר מקגאוונס (באנגלית: Bryce Alexander McGowens; נולד ב-8 בנובמבר 2002) הוא כדורסלן אמריקאי המשחק בעמדות הקלע והסמול פורוורד בשארלוט הורנטס.
קריירה
בדראפט נבחר מקגאוונס בבחירה ה-40 על ידי מינסוטה טימברוולבס, והועבר בטרייד לשארלוט הורנטס. ב-2 ביולי 2022 חתם על חוזה דו כיווני עם ההורנטס ועם גרינסבורו סווארם, שלוחתהּ של ההורנטס בליגת הפיתוח של ה-NBA. ב-26 בפברואר 2023 חתם על חוזה רב-שנתי בהורנטס. בסך הכל, בעונת הבכורה שלו ב-NBA שיחק מקגאוונס 46 משחקים, בהם העמיד ממוצעים של 5.3 נקודות, 2 ריבאונדים ו-1.2 אסיסטים ב-17.1 דקות למשחק.
אבקוויר
אבקוויר (מאנגלית: Abacavir) היא תרופה אנטי-ויראלית המשמשת למניעה וטיפול באיידס (AIDS) ו-HIV בשיטת NRTI (משביתי רוורס טרנסקריפטאז). זנים ויראלים העמידים לזידובודין או למיבודין יהיו בדרך כלל, אך לא תמיד, רגישים לאבקוויר. כ-90% מהמטופלים בתרופה לא יסבלו מתופעות לוואי מיוחדות. תופעת הלוואי העיקרית לתרופה היא רגישות יתר שעשויה לעיתים נדירות להיות קשה ואף לגרום למוות. בדיקות גנטיות יכולות להצביע האם אדם עשוי לפתח תגובת רגישות יתר לתרופה.
התרופה נמצאת ברשימת התרופות החיוניות של ארגון הבריאות העולמי. התרופה זמינה בישראל בשמות מסחריים שונים ומגיעה בדרך כלל בשילוב תרופות אנטי-ויראליות אחרות.
שימוש רפואי
אבקוויר בגלולות או בתמיסה אורלית בשילוב עם תרופות אנטי-ויראליות אחרות ניתנת לטיפול כנגד זיהום בHIV-1. אבקוויר לא תינתן לבד ללא שילוב של תרופות אנטי-ויראליות אחרות.
דרך פעולת התרופה
אבקוויר הוא אנלוג גואנוזיני, שהוא נוקליאוזיד ממשפחת הפורינים. יעד המטרה של התרופה הוא האנזים רוורס טרנסקריפטאז. לאחר שאבקוויר עובר תהליך של זירחון ומתווספות אליו 3 קבוצות זרחן, הוא מתחרה עם הנוקליאוזיד גוואנוזין בשילוב בDNA. כשהאנזים רוורס טרנסקריפטאז משלב את תוצר האבקוויר בחומר הגנטי, תהליך השעתוק מסתיים והאנזים לא מצליח להשלים את פעילותו. השלמת השעתוק הכרחית לשכפול הווירוס בגוף וכך מעכבת התרופה את ההתפשטות הווירוס ויותר מאוחר את המחלה.
פרמקוקינטיקה
אבקוויר ניתן דרך הפה ומגיע לזמינות ביולוגית גבוהה של 83%. המטבוליזם של התרופה מתבצע בעיקר דרך האנזים אלכוהול דהידרוגנאז. התרופה יכולה לחצות את מחסום דם-מוח.
היסטוריה
האבקוויר פותח בשנות ה-1980 על ידי רוברט וינס וסוזן דלוג' יחד עם מיי הואה, מדען אורח מסין, במעבדות אוניברסיטת מינסוטה התרופה אושרה על ידי FDA ב-18 בדצמבר 1998 והפכה לתרופה האנטירטרוויראלית ה-15 שאושרה בארצות הברית. תוקף הפטנט שלה בארצות הברית פג בדצמבר 2009.
ויקטור הארבור
ויקטור הארבור (באנגלית: Victor Harbor) היא עיר במדינת אוסטרליה הדרומית שבאוסטרליה. העיר שוכנת על חצי האי פלריו (Fleurieu Peninsula) במרחק 80 ק"מ מדרום לבירת המדינה אדלייד. העיר היא מרכז האוכלוסין הגדול ביותר בחצי האי. כלכלתה מבוססת על חקלאות, דייג ותעשיות שונות. כמו כן היא מהווה יעד תיירותי ועקב כך אוכלוסייתה גדלה במהלך הקיץ. אוכלוסיית העיר מנתה 13,841 תושבים במפקד 2011.
היסטוריה
לפני ההתיישבות האירופאית היה המקום מיושב על ידי שבט אבוריג'יני. המפרץ שעליו יושבת העיר התגלה על ידי מתיו פלינדרס ב-1802. ב-1837 עגנה במקום ספינה של הצי המלכותי הבריטי אה"מ "ויקטור" (HMS Victor) ורב החובל שלה קרא למקום על שמה. בערך באותה תקופה הוקמו באזור שתי תחנות לצייד לווייתנים. שומן הליוויתנים היה אז ענף היצוא מספר אחד של אוסטרליה הדרומית. העיר הוקמה ב-1863 בשם פורט ויקטור (Port Victor ) וציד הליוויתנים התקיים באזור עד 1872. בשנת 1921 שונה שם העיר מפורט ויקטור לויקטור הרבור, כדי למנוע בלבול עם העיר פורט ויקטוריה שנמצאת 160 ק"מ מצפון-מערב מוויקטור הארבור. למרות שבאנגלית המילה harbour מאויתת עם האות u, שם העיר רשום Victor Harbor, ללא האות u. איות זה מצוי בשמות של מקומות נוספים באוסטרליה הדרומית עקב טעות היסטורית של המודד הראשי של אוסטרליה הדרומית. בניגוד לכך שם תחנת הרכבת של העיר מאוית בצורה הנכונה.
תיירות
מוקד משיכה פופולרי לתיירים בוויקטור הארבור הוא האי גרניט (Granite Island ) שמחובר ליבשה באמצעות גשר צר להולכי רגל ולאורכו פועל קרון הנוסע על גבי מסילה ונגרר על ידי סוס. עד לאחרונה היה האי בית הגידול של מושבה גדולה של פינגווין זוטר. הפינגווינים היו מבלים על האי את הלילה ובבוקר היו יוצאים לצוד דגים ושבים עם השקיעה. ב-2012 נמנו באי רק שבעה פרטים והחשד הוא שהתופעה קשורה להתרבותם של דובי הים הניו זילנדים.
מוקד משיכה נוסף היא רכבת קיטור ישנה נוסעת על מסילת ברזל בנתיב היסטורי שהוא קו הרכבת הראשון באוסטרליה.
בין החודשים יוני עד ספטמבר צפייה בליוויתנים מהווה גם מוקד משיכה. לווייתנים מסוג אובלנה דרומית מגיעים לחוף לעונת הרבייה וההמלטה. מרכז היונקים הימיים של אוסטרליה הדרומית שוכן בוויקטור הארבור ומספק מידע על אפשרויות הצפייה בליוויתנים. בנוסף, פועל במקום פארק שעשועים גדול ובאזור מתקיימות פעילויות ספורט ימי ודייג.
שאל
{{פירושונים| אישים:
ראו גם
}}
מוחמד סייד טנטאווי
מוחמד סייד טנטאווי (בערבית: محمد سيد طنطاوي; 28 באוקטובר 1928 – 10 במרץ 2010) היה האימאם הגדול של מסגד אל-אזהר והשייח' הגדול של אוניברסיטת אל-אזהר בקהיר. טנטאווי מוכר כסמכות רוחנית מובילה בעולם המוסלמי הסוני ויש שתיארוהו בתור "הסמכות הסונית הערבית הבכירה ביותר", כ"מי שהוכר כסמכות הרוחנית הבכירה לכמעט מיליארד מוסלמים סונים" וכן "סמכות נעלה".
תולדות חייו
טנטאווי נולד בכפר סאלים שרקייה שבמצרים עילית. כבר בגיל צעיר בלט בתפיסתו המהירה ועוד בהיותו תלמיד בבית הספר היסודי היה לחפיז. בשנת 1944 הוא המשיך את הכשרתו בלימודי הדת במכללה דתית באלכסנדריה ומשם עבר לקהיר, שם המשיך בלימודים אקדמיים באוניברסיטת אל-אזהר. הוא סיים לימודי תואר ראשון בהצטיינות, בשנת 1959 סיים לימודי תואר שני בחינוך ובשנת 1966 קיבל תואר דוקטור לפילוסופיה. עבודת הדוקטורט שלו עסקה ביהודים בקוראן ובסונה. בין השנים 1972-1976 עבד באוניברסיטה האסלאמית בלוב ואז מונה לדיקן פקולטת אוסול א-דין של אוניברסיטת אל-אזהר בקמפוס אסיוט. בין השנים 1980-1984 שימש כראש המחלקה לפרשנות וחקר האסלאם באוניברסיטה האסלאמית באל-מדינה, ערב הסעודית וכן כמרצה אורח באוניברסיטת בצרה בעיראק. בשנת 1985 מונה טנטאווי לדיקן הפקולטה ללימודי האסלאם והשפה הערבית באוניברסיטת אל-אזהר בקהיר. ביום הולדתו, 28 באוקטובר 1986, מינה אותו נשיא מצרים חוסני מובארכ למופתי הגדול של רפובליקת מצרים הערבית. הוא שירת בתפקיד זה לאורך 10 שנים. ב-17 במרץ 1996 הוא מונה לשייח' הגדול של אוניברסיטת אל-אזהר, המוסד האקדמי הבולט ביותר בעולם הערבי.
מכינה קדם-צבאית יתיר
המכינה הקדם-צבאית בית יתיר היא מכינה קדם-צבאית דתית שהוקמה בשנת ה'תשנ"א (1991) בבית יתיר שבדרום הר חברון, וזו המכינה הוותיקה ביותר במדינה (מכינת עלי הוקמה בתור ישיבה בהתחלה). המכינה מונה בכל מחזור כ-80 תלמידים בשנה א', וכ-40 תלמידים בשנה ב' . בראש המכינה עומד הרב איתן שליו. נשיא המכינה הרב משה הגר-לאו.
מוחמד סייד טנטאווי
תולדות חייו
בשנת 2004 השתתף טנטאווי בהלוויית יאסר ערפאת ונשא את תפילת האשכבה (סלאת אל-ג'נאזה) בטקס שנערך בקהיר, בטרם הוטס הארון לקבורה ברמאללה.
ב-10 במרץ 2010 מת טנטוואי מהתקף לב בעת ביקור בערב הסעודית. את מקומו כאימאם אל-אזהר מילא ד"ר מוחמד אחמד אל-טייב.
מכינה קדם-צבאית יתיר
המכינה שמה דגש על הכשרת התלמידים לשירות צבאי משמעותי תוך שמירה על אורח-חיים דתי, וחינוכם למחויבות אישית, לתרומה משמעותית למדינה ולחברה, במהלך השירות הצבאי ואחריו. תלמידי המכינה משתלבים בעבודות החקלאיות במושב ובשאר האזור (מרעה, יקב ועוד). המכינה מפעילה בירושלים בית מדרש לבוגריה, במיוחד בזמני הקיץ.
מוחמד סייד טנטאווי
עמדותיו
טנטאווי התפרסם בעמדתו המתנגדת לפיגועי התאבדות בכלל ולפיגועים כאלה נגד ישראלים. זאת בדחותו את הטענה כי כל הישראלים הם מטרות לגיטימיות כיוון שבשלב כלשהו כולם יאחזו בנשק. בשנת 2003 הוא כינה מחבלים מתאבדים בשם "אויבי האסלאם" והוסיף כי "אנשים בעלי אמונות שונות חייבים לשתף פעולה כדי שלא להיקלע לעימותים חסרי תכלית ולשנאה. קיצוניות היא האויב של האסלאם. בעוד ג'יהאד מותר על פי האסלאם להגנת אדמתו של אדם ולעזרה למדוכא. ההבדל בין ג'יהאד באסלאם והקיצוניות הוא כמו שמיים וארץ."
בדברים שנשא לאחר פיגועי 11 בספטמבר אמר "אין זה ביטוי של אומץ כלל להרוג אדם חף מפשע, או להרוג אלפי בני אדם, כולל גברים ונשים וילדים" הוא אמר כי קריאתו של אוסמה בין לאדן לג'יהאד נגד המערב "איננה תקפה ואיננה מחייבת מוסלמים" והוסיף "הרג אזרחים חפים מפשע הוא מעשה נורא ומזעזע אשר אין דת היכולה לאשרו". לדעת טנטאווי, הקוראן "אוסר באופן מפורש את המעשים שבהם מואשמים אנשי הטליבאן ואל-קאעידה"
מכינה קדם-צבאית יתיר
כמעט כל הבוגרים משרתים בצה"ל בתפקידי איכות שונים, וחלקם ממשיכים אחרי שנת המכינה לישיבה גבוהה.
מוחמד סייד טנטאווי
עמדותיו
טנטאווי הביע התנגדות לנשים המשמשות בתפקיד אימאם ובשנת 2001 פרסם פתווה האוסרת על נשים לשמש כאם פונדקאית ועל הפריית נשים בזרע בעלן שנפטר. מנגד, בעת המחלוקת שהתעוררה בצרפת סביב האיסור על לבישת חיג'אב (כיסוי ראש מוסלמי לנשים) לתלמידות בתי ספר במדינה, פרסם טנטאווי פתווה המתירה לתלמידות מוסלמיות להסיר את כיסוי הראש בבית הספר, זאת על יסוד עקרון הרע במיעוטו. טנטאווי אף פרסם פתווה המתירה הפלה מלאכותית לנשים אשר הריונן נגרם כתוצאה מאונס. בשנת 1997 יצא טנטאווי בגלוי כנגד המנהג של מילת נשים בעולם המוסלמי ואמר "העולמא של האסלאם תמימי דעים כי אין קשר בין מילת נשים ובין הדת" הוא אף גילה כי בתו לא נימולה.
מכינה קדם-צבאית יתיר
במקום פועל כולל אברכים. המכינה שוכנת במבנה משטרת לציפר, מבנה שהוקם על ידי המנדט הבריטי.
מוחמד סייד טנטאווי
עמדותיו ביחס ליהודים
בעבודת הדוקטורט שלו, תיאר טנטאוי את גישתו של האסלאם ליהודים. ליחסו מאפיינים אנטישמיים רבים; כך למשל הוא מתמצת את תיאורם בקוראן, הספר הקדוש ביותר לאסלאם:
מכינה קדם-צבאית יתיר
בסוף שנות התשעים שימש הרב אביחי רונצקי, לימים הרב הצבאי הראשי, כראש המכינה במשך כשנתיים, במקביל לרב משה הגר-לאו.
מנטון (צעיף)
מנטון (בספרדית: Manton) הוא צעיף גדול ורחב המשמש בריקוד הפלמנקו.
תנועות הידיים במחול פלמנקו נקראות Baraceo. במחול זה ישנה חשיבות רבה לתנועות הידיים, הן אצל הרקדנית והן אצל הרקדן. אצל הרקדנית הזרועות מוחזקות כלפי מעלה גבוה מעל הראש, כאשר המרפק פונה לאחור, והאמה מורמת מעט למעלה. טכניקת החזקת הזרועות היא הבסיס לעבודה עם הצעיף. בזמן הנפת הצעיף הרקדנית מחזיקה את הצעיף בשני קצותיו והיא שואפת למתוח את זרועותיה על מנת שהאחיזה בצעיף תהיה איתנה.
ערכה של רקדנית פלמנקו ניכר על פי תנועות הידיים שלה. זהו החלק החשוב ביותר בריקוד ודרכו היא מבטאת את אישיותה (La meri, 1967).
נשים בספרד (שאינן רקדניות) בדרך כלל מתעטפות בצעיף במסיבות או באירועים משפחתיים או כתוספת לקישוט הבגד. רעיון זה עבר ל"אופנת" הריקוד, ומאז רקדניות רבות בוחרות לתפור לעצמן שמלה מצעיף.
חומר הגלם הנפוץ ביותר בהכנת צעיפים אלה הוא משי. על גבי המשי נרקמת רקמה מאוד עדינה המתארת בדרך כלל פרחים בגדלים שונים. קיימים צעיפים בכל מיני גדלים, המותאמים לאוכלוסיית הנשים (גם ילדות), ולסגנונות הריקוד.
היריבות בין הגולדן סטייט ווריורס לבין הקליבלנד קאבלירס
היריבות בין הווריורס לקאבלירס היא יריבות כדורסל בליגת ה-NBA בין גולדן סטייט ווריורס לקליבלנד קאבלירס. היריבות החלה בארבע ההופעות הרצופות בגמר ה-NBA של שתי הקבוצות מ- עד. סדרות הגמר בין קליבלנד וגולדן סטייט הן הרצף הארוך ביותר של גמרים בין אותן קבוצות בארבע הליגות המקצועניות בצפון אמריקה.
מתוך ארבעת הגמרים ניצחו הווריורס בשלושה (, ו-) והקאבס באחד. היריבות נחשבה לגמורה ב-2018, בעקבות עזיבתו של לברון ג'יימס את הקאבלירס ללוס אנג'לס לייקרס.
לפני 2014
הווריורס ניצחו בסדרה בין הקבוצות לפני 2014, עם מאזן 37–22 בין 1970 ל-1991. הקאבלירס ניצחו 10 משחקים רצופים מ-1992 עד 1996 כדי וצמצמו את היתרון של גולדן סטייט ל-37–32. שתי הקבוצות שיחקו זו מול זו במהלך הקדנציה הראשונה של לברון ג'יימס עם הקאבלירס בשנות ה-2000. ג'יימס קלע סל כדי לנצח את הווריורס 106–105 במהלך העונה הסדירה של.
הווריורס הובילו את סדרת הראש בראש 53–50 עד סוף.
ג'יימס חזר לקאבלירס לאחר עונת 2013/14. הקאבלירס הביאו אז את הפאוור פורוורד קווין לאב ממינסוטה טימברוולבס עבור אנדרו ויגינס ונכסים אחרים. הקאבס הפכו במהירות לפייבוריטית לזכייה במזרח, מכיוון שכבר היה להם רכז אולסטאר בדמות קיירי אירווינג וכוכבים עולים אחרים כמו טריסטן תומפסון.
באזור המערבי, הווריורס היו קבוצה שהונהגה על ידי הקו האחורי שכונה "האחים ספלאש", שכלל את סטפן קרי וקליי תומפסון, והתקפה מהירה ומפותחת, שהורכבה בעיקר מקליעת שלשות.
עונת 2014/15
עם חזרתו של לברון ג'יימס לקאבלירס כשחקן חופשי ב-2014, הקבוצה הייתה פייבוריטית לעלייה לגמר ה-NBA. הקבוצה פתחה את העונה בצורה רעה, כאשר לאב נאבק בתפקידו החדש והקלע דיון וייטרס לא מסוגל להתמודד עם ההדחה לתפקיד משני. הקאבלירס פתחו את העונה עם מאזן עגום של 19–20. ג'יימס החמיץ שבועיים בחודש ינואר בשל פציעה בגב. מאוחר יותר באותו חודש, הקאבלירס העבירו בטרייד את וייטרס לאוקלהומה סיטי ת'אנדר, בעסקה שכללה גם את הניו יורק ניקס. מהניקס הם רכשו את קלעי השלשות ג'יי. אר. סמית' ואת הנכס ההגנתי אימאן שאמפרט. הקבוצה רכשה גם את הסנטר טימופיי מוזגוב מדנוור נאגטס בטרייד נפרד. שחקנים אלו היו קריטיים לחזרתה של הקבוצה לצמרת המזרח. הווריורס פתחו את העונה במאזן 21–2 עם רצף של 16 ניצחונות, מה שהפך אותם לפייבוריטיים המוקדמים לאליפות ואת סטפן קרי למועמד לפרס ה-MVP. בנוסף, קליי תומפסון הפך לאחד הקלעים הטובים בליגה ודריימונד גרין העמיד ממוצעים של כ-12 נקודות, 8 ריבאונדים ו-4 אסיסטים למשחק. המאמן הרוקי של הווריורס, סטיב קר, היה מועמד למאמן השנה.
שתי הקבוצות חלקו את המשחקים ביניהן באותה עונה, וכל אחת ניצחה במגרש הביתי שלה.
גמר 2015
הווריורס והקאבלירס הפסידו רק חמישה משחקים ביחד בשלושת הסיבובים הראשונים של הפלייאוף. בפעם הראשונה בתולדות גמר ה-NBA, שתי הקבוצות אומנו על ידי מאמנים בשנתם הראשונה, סטיב קר בגולדן סטייט ודייוויד בלאט בקליבלנד. הקאבלירס התמודדו עם בעיית פציעות, ואיבדו את לאב בסיבוב הראשון מול בוסטון סלטיקס בשל פריקת כתף. אירווינג עזב את משחק 1 בגמר בהארכה לאחר ששבר את פיקת הברך השמאלית. הווריורס ניצחו במשחק 1 לאחר מותחן והארכה, 108–100. גם משחק 2 נכנס להארכה, וההגנה של לברון ג'יימס ומת'יו דלאבדובה על סטפן קרי הובילו את המשחק ל-95–93. ג'יימס לקח את הקאבלירס לניצחון גם במשחק 3 וליתרון 2–1 בסדרה על הווריורס. עם זאת, הווריורס ניצחו בשלושת המשחקים הבאים וזכו באליפות ה-NBA הרביעית של המועדון. אנדרה איגודלה זכה בפרס ה-MVP של סדרת הגמר ב-NBA, אף על פי שג'יימס העמיד ממוצעים של 35.8 נקודות, 13.3 ריבאונדים ו-8.8 אסיסטים.
עונת 2015/16
הווריורס פתחו את עונת 2015/16 בתוצאה של 24–0, פתיחת העונה הטובה בתולדות ה-NBA ורצף הניצחונות השני באורכו בתולדות הליגה (33, לוס אנג'לס לייקרס ב-). עד לפגרת האולסטאר, השיא של הווריורס היה 48–4, כולל צמד ניצחונות בעונה הסדירה מול קליבלנד. זה היה המאזן הטוב ביותר בפגרת האולסטאר בתולדות הליגה. קרי, תומפסון ודריימונד גרין זכו בבחירות למשחק האולסטאר. גולדן סטייט המשיכה לשבור את השיא מעונת של שיקגו בולס, שהגיעו למאזן 72–10, על ידי ניצחון ב-73 משחקים. סטפן קרי הפך ל-MVP הראשון שנבחר פה אחד בתולדות ה-NBA באותה שנה.
למרות הדומיננטיות שלהם בעונה הרגילה, הווריורס התקשו בפלייאוף המערב. לאחר שהביסו את יוסטון רוקטס ופורטלנד טרייל בלייזרס כל אחת בחמישה משחקים ללא קרי, הווריורס נמתחו בשבעה משחקים על ידי אוקלהומה סיטי ת'אנדר בגמר המערב. הת'אנדר עלו ליתרון 3–1, אבל הווריורס הצליחו לחזור ולנצח את הסדרה.
גמר 2016
בגמר ה-NBA 2016 נפגשו הקאבלירס והווריירס זו העונה השנייה ברציפות. הווריורס ניצחו במשחקים 1 ו-2 באוקלנד בצורה משכנעת לפני שהסדרה עברה לקליבלנד. בעוד שקליבלנד ניצחה את משחק 3 בבית, הווריורס ניצחו את משחק 4 כדי לעלות ליתרון 3–1, כשניצחון אחד בלבד יספיק להם לזכייה בעדיפות שנייה ברציפות. במהלך המשחק, דריימונד גרין ביצע עבירה בוטה על לברון ג'יימס. לאחר שבדקה את התקרית לאחר המשחק, הליגה קבעה כי המריבה מצדיקה עבירה בוטה מדרגה 1, וגרין את גבול העבירות הבוטות של ה-NBA והושעה ממשחק 5.
קיירי אירווינג ולברון ג'יימס קלעו שניהם 41 נקודות במשחק 5 בחוץ כדי להשאיר את הסדרה בחיים, והפכו לצמד הראשון שקולע לפחות 40 נקודות במשחק גמר. בחזרה בקליבלנד, לברון המשיך ביכולת הקליעה המעולה שלו, והשיג עוד משחק של 41 נקודות במשחק 6 בבית של הווריורס, שפתחה עם יתרון 31–9 אך סבלה מהרחקה מאוחרת של קרי. ג'יימס הפך לשחקן הראשון מאז שאקיל אוניל שקלוע מעל 40 נקודות בשני משחקי גמר רצופים. כשהסדרה חזרה לאורקל ארנה כדי להכריע את האליפות, הווריירס והקאבלירס היו צמודים במשך רוב משחק 7. בסוף הרבע הרביעי, כשהתוצאה בשוויון 89–89, לברון ג'יימס חסם את אנדרה איגודלה לאחר שרדף אחריו לאורך כל המגרש, במהלך שנודע לאחר מכן בשם "החסימה". זמן קצר לאחר מכן, קיירי אירווינג קלע שלשה מעל סטפן קרי כדי לתת לקליבלנד את היתרון, עליו הם שמרו עד הניצחון 93–89. זו הייתה האליפות הראשונה של קליבלנד והפך אותה לקבוצה הראשונה בהיסטוריה של גמר ה-NBA שחזרה מפיגור 3–1. לברון ג'יימס הפך לשחקן השלישי בלבד בתולדות ה-NBA שרושם טריפל דאבל במשחק 7 של הגמר ונבחר פה אחד ל-MVP של הגמר לאחר שהוביל בכל חמש הקטגוריות של נקודות, ריבאונדים, אסיסטים, חטיפות וחסימות.
2016–2018
ב-4 ביולי 2016, כוכב אוקלהומה סיטי ת'אנדר, קווין דוראנט, חתם בווריורס כשחקן חופשי. הוא עמד על ממוצעים של 25.1 נקודות, 8.3 ריבאונדים, 4.8 אסיסטים, 1.1 חטיפות ו-1.6 חסימות. לאחר שסיימו במאזן 67–15, הקבוצה הראשונה בתולדות ה-NBA שניצחה לפחות 67 משחקים בשלוש עונות רצופות, הווריורס עלו ל-12–0 בפלייאוף המערב. הם הפכו לקבוצה השלישית בתולדות הליגה שלא מפסידה בכל שלושת הסיבובים אחרי הלוס אנג'לס לייקרס ( ו-), כשהיא עושה זאת מול פורטלנד טרייל בלייזרס, יוטה ג'אז וסן אנטוניו ספרס, והראשונה לעשות זאת עם 12–0 (הקבוצות הקודמות ניצחו 11–0, כאשר הסיבוב הראשון היה בסדרת הטוב מ-5).
באזור המזרחי גם הקאבלירס עלו לגמר עם מאזן 12–1 בפלייאוף, כשהם מדיחים את אינדיאנה פייסרס וטורונטו ראפטורס בסוויפים משכנעים. בגמר האזורי, הקאבלירס ניצחו את בוסטון סלטיקס בחמישה משחקים. תקופה זו נחשבת לתקופה הטובה ביותר של ג'יימס בקריירה, והוא הגיע לגמר עם ממוצעים של 32.5 נקודות, 8.0 ריבאונדים, 7.0 אסיסטים, 2.2 חטיפות ו-1.4 חסימות למשחק. הוא קלע ב-57% מהשדה ו-42% מהשלוש, ורשם ממוצע טריפל דאבל בגמר. גם קווין לאב היה בשיא תקופתו בקאבלירס, עם ממוצעים של 17.2 נקודות, 10.4 ריבאונדים, 1.9 אסיסטים, 46% מהשדה ו-44% מחוץ לקשת. קיירי אירווינג קבע שיא קריירה בפלייאוף של 42 נקודות במהלך משחק 4 בגמר המזרח מול בוסטון. לווריירס ולקאבלירס היה מאזן משולב של 24–1 בפלייאוף לפני הגמר, הכי מעט ההפסדים בסך הכל אי פעם.
הציפיות לקראת הסדרה היו גבוהות במיוחד, כאשר הווריורס, שכונו "קבוצת-על", חיפשו נקמה על ההפסד בשנה הקודמת. הווריורס לקחו בקלות את המשחקים 1 ו-2 בבית, כשהם ניצחו את הקאבלירס 113–91 ו-132–113, בהתאמה. נראה היה שמשחק 3 הולך לטובת הקאבלירס, עד ריצת 11–0 של הווריורס בדקות הסיום, ששיאה שלשה של קווין דוראנט, שקבעה 118–113. בפיגור 3–0, ג'יימס ואירווינג הובילו את הקאבלירס לניצחון על הווריורס 137–116, כולל שיא של 49 נקודות ברבע הראשון, שיא גמר של 86 נקודות במחצית הראשונה ושיא של 24 שלשות (ששברו את השיא של 18 שקבעו הווריורס במשחק 2). למרות השליטה המוקדמת של ג'יימס וקליבלנד במשחק 5, הווריורס שיחקו טוב יותר במחצית השנייה וזכו באליפות עם ניצחון 129–120. זו הייתה האליפות השנייה של הקבוצה בשלוש שנים, והאליפות ופרס ה-MVP הראשונים של דוראנט.
ב-2017/18, גולדן סטייט ניצחה בשני המפגשים בעונה הסדירה מול הקאבלירס, אך התמודדה עם מספר פציעות. עם זאת, בזכות חזרתו של סטפן קרי במהלך הפלייאוף, הווריורס גברו בסיבוב הראשון והשני של הפלייאוף על סן אנטוניו ספרס וניו אורלינס פליקנס בחמישה משחקים כל אחת ועלו לגמר הרביעי ברציפות שלהם על ידי התגברות חזרה מפיגור 3–2 מול יוסטון רוקטס. קליבלנד גם התקשתה במהלך המחצית השנייה של העונה. עם זאת, הם עדיין הצליחו לנצח את אינדיאנה פייסרס בשבעה משחקים, לנצח בסוויפ את הראפטורס, ואז להתגבר על פיגור 3–2 משלהם מול בוסטון סלטיקס כדי לעלות לגמר. זו הייתה הפעם הראשונה שאותן שתי קבוצות בכל אחת מארבע הליגות המקצועניות בצפון אמריקה נפגשו בגמר ארבע פעמים ברציפות.
משחק 1 היה צמוד והתאפיין במספר שינויי הובלה. ג'יימס קלע 51 נקודות, והמשחק הלך להארכה, בין השאר בשל שריקת עבירה במחלוקת נגד דוראנט, החטאת זריקת עונשין של ג'ורג' היל 4.7 שניות לסיום, והעובדה שג'יי. אר. סמית' כדרר עד סיום הזמן, תוך שהוא מאמין שקבוצתו ביתרון. הווריורס שלטו בהארכה, וניצחו את המשחק 124–114. מספר תגרות קלות התפתחו בשניות הסיום של ההארכה, שהגיעו לשיאן בהרחקתו של טריסטן תומפסון, שלאחר מכן אף נקנס, על דחיפת כדור לתוך פניו של דריימונד גרין. לאחר המשחק, על פי הדיווחים, לברון ג'יימס סבל מחבלה בידו הימנית לאחר שחבט בלוח בחדר ההלבשה. הוא שיחק עם הפציעה במשך שאר הסדרה, והיא לא נחשפה עד לאחר משחק 4.
משחק 2 היה חד צדדי יותר, והווריורס ניצחו 122–103. קרי שבר את שיא גמר ה-NBA של עצמו עם תשע שלשות במשחק גמר.
גם משחק 3 היה צמוד, כאשר הקבוצות החליפו יתרון מספר פעמים. קרי התקשה מהשדה, עם 3 מ-16 בלבד (1 מ-10 לשלוש), בעוד ג'יימס קבע שיא עם הטריפל דאבל העשירי שלו בגמר. עם זאת, דוראנט הוביל את הווריורס לניצחון 110–102, כשהוא קולע שיא קריירה בפלייאוף של 43 נקודות.
גם משחק 4 הסתיים בניצחון של הווריורס, 108–85, עם 37 נקודות של קרי (כולל שבע שלשות) והטריפל דאבל הראשון של דוראנט בפלייאוף בקריירה. גולדן סטייט השלימה בכך את הסוויפ, וזכתה באליפות שנייה ברציפות, שלישית בארבע עונות, ושישית בסך הכל.
תוצאות היריבות
הדעה הרווחת היא שהיריבות הסתיימה לאחר שלברון ג'יימס עזב את הקאבלירס וחתם בלוס אנג'לס לייקרס ב-2018. הקאבלירס נכנסו לבנייה מחדש שמרכזה את בחירות הדראפט בסיבוב הראשון שלהם ב-2018 ו-2019, קולין סקסטון, ודריוס גרלנד, בהתאמה. הקאבס השאירו גם את טריסטן תומפסון וקווין לאב שישמשו כמנהיגים. הקאבלירס התקשו בשתי העונות הבאות שלהם, וסיימו במאזנים שליליים של 19–63 ב- ו-19–46 בעונת לפני הפסקתה עקב מגפת הקורונה. הקאבלירס לא היו בין 22 הקבוצות שהוזמנו להשלים את העונה בבועת ה-NBA באורלנדו, פלורידה. הקבוצה פיטרה את מאמנה, טיירון לו, שישה משחקים בלבד בתוך עונת. במקומו מונה לתפקיד ג'ון ביליין, אך הוא התפטר באמצע עונת 2019/20. עוזר המאמן ג'יי. בי. ביקרסטאף מונה למאמן ראשי זמני ובסופו של דבר למאמן קבוע לעונת. הקאבלירס כמעט חזרו לפלייאוף בעונת, אך הפסידו לאטלנטה הוקס בפלייאין ה-NBA.
הווריורס חזרו לגמר החמישי ברציפות שלהם ב-2019, בניסיון לזכות באליפות שלישית ברצף, אבל הפסידו לטורונטו ראפטורס 2–4. קווין דוראנט ואנדרה איגודלה עזבו את הווריורס לברוקלין נטס וממפיס גריזליס, בהתאמה, אחרי ההפסד בגמר. המעברים הללו, בשילוב עם פציעות של קליי תומפסון וסטפן קרי, הובילו את הווריורס לסיים במאזן 15–50, הגרוע ביותר ב-NBA, בעונת 2019/20 המקוצרת ולא הוזמנו לסיים את העונה.
הווריורס חזרו לגמר ב-2022. איגודלה חזר לגולדן סטייט אחרי שנתיים בממפיס ומיאמי. קרי ותומפסון חזרו לאחר שהחמיצו חלקים גדולים משתי העונות הקודמות בגלל פציעות. הווריורס ניצחו את בוסטון סלטיקס (בשחזור גמר 1964) בשישה משחקים כדי לזכות באליפות הרביעית שלהם בשמונה שנים ובשביעית בסך הכל.
הקבוצות שיחקו שמונה משחקים מאז עזיבתו של ג'יימס ללייקרס, כשהווריירס מחזיקים במאזן מושלם של 8–0.
שחקנים
מאז עונת, לברון ג'יימס וסטפן קרי נתפסו כפנים של הקאבלירס והווריירס, בהתאמה. במקרה, הם נולדו באותו בית חולים באקרון, אוהיו. בקאבלירס, קווין לאב, ג'יי. אר. סמית' וטריסטן תומפסון הם השחקנים הנוספים היחידים שהופיעו בכל ארבעת משחקי גמר ה-NBA. חוץ מקרי, אנדרה איגודלה, דריימונד גרין, קליי תומפסון ושון ליווינגסטון הם שחקני הווריירס היחידים ששיחקו בכל ארבעת משחקי גמר ה-NBA עם הקבוצה.
אנדרסון ורז'או היה היחיד שהיה הן בסגל הקאבלירס והן בווריירס בגמרים (אם כי הוא לא זכה באליפות), כשלא שיחק עקב פציעה בגמר 2015 עם קליבלנד ושיחק בגמר 2016 עם גולדן סטייט.
בקעצוראים
בקעצוראים (שם מדעי: Saxifragales) היא סדרה של צמחים בעלי פרחים מגוונים. בסדרה קיימים מינים של סוקולנטים, צמחים מטפסים, שיחים ועצים; היא כוללת צמחים חד-שנתיים ורב שנתיים.
למרבית מיני הסדרה פירות דומים: גלעין קטן המוקף ציפה עבה.
משפחות
על פי מערכת המיון APG II, קיימות 13 משפחות תחת בקעצוראים:
האיסור על עינויים
המשפט הבינלאומי אוסר על עינויים באופן מוחלט. עינויים מוגדרים כ"מעשה אשר באמצעותו נגרם במכוון לאדם כאב או סבל חמור, בין אם פיזי, בין אם מנטלי, במטרה להוציא ממנו או מאדם שלישי מידע או הודאה, להענישו על מעשה שביצעו או נחשד בביצועו, הוא או אדם שלישי, או להפחיד או לאנוס אותו או אדם שלישי; או מכל סיבה ששורשיה בהפליה מכל סוג שהוא, מקום שכאב או סבל כאמור נגרמים בידי או באישור או בהסכמה בשתיקה של עובד ציבור או אדם אחר הממלא תפקיד רשמי בשידולו, אין הוא כולל כאב או סבל הנובעים מעיצומים על-פי חוק, טבועים בהם או נלווים אליהם." האמנה נגד עינויים מבחינה בין עינויים לבין צורה אחרת של יחס או עונש אכזרי, בלתי אנושי ומשפיל, אך אלו כאלו הם אסורים.
מקורות האיסור על עינויים במשפט הבינלאומי
כמו כן, ניתן למצוא איסור על עינויים גם בהצהרות של מדינות, למשל הצהרת טוקיו של ההסתדרות הרפואית העולמית (WMA) אוסרת השתתפות רופאים בחקירות ובעינויים ומרחיבה את מושג העינויים.
ההכרזה לכל באי עולם בדבר זכויות אדם משנת 1948 קובעת שאדם לא יהיה נתון לעינויים או ליחס או עונש בלתי אנושי, אכזרי או משפיל. בדומה לה, גם האמנה האירופית לזכויות אדם (ECHR) אוסרת על עינויים או יחס בלתי אנושי. לצדן, גם האמנה בדבר זכויות אזרחיות ומדיניות (ICCPR) קובעת בסעיף 7 איסור דומה.
בשנת 1987 אומצה האמנה נגד עינויים (UNCAT) העוסקת באופן ספציפי באיסור על עינויים. סעיף 1 מגדיר מהו עינוי. סעיף 2 לאמנה קובע שעל מדינה חברה לפעול ולחוקק חוקים תחת המשפט הפלילי הנהוג בה על מנת למנוע עינויים בשטחה. בנוסף נקבע שעינוי אסור גם בעתות של מצב חירום, מלחמה או נסיבות חריגות אחרות. סעיף 3 לאמנה קובע איסור על מדינה לגרש אדם או להחזירו לשטח של מדינה בה יש חשש מהותי יהיה נתון לסכנת עינויים.
אמנה בינלאומית נוספת בה אפשר למצוא איסור על עינויים היא אמנת רומא. סעיף 7 לאמנה קובע מהם "פשעים נגד האנושות" ומכליל עינויים תחת סעיף זה. בסעיף זה עינויים מוגדרים כפגיעה מכוונת על ידי גרימת כאב או סבל חמורים, בין אם פגיעה פיזית ובין אם פגיעה נפשית, על אדם הנתון למשמורת או לשליטתו של מבצע הפשע. ישנה הדגשה, שבמסגרת עינויים לא יכללו כאב או סבל הנובעים מעונשים המוטלים כדין.
מעמד האיסור על עינויים במשפט הבינלאומי
האמנות הבינלאומיות אוסרות על עינויים באופן מוחלט ובלתי מותנה. התפיסה המנחה את התומכים במוחלטות האיסור היא ההנחה שעינויים מהווים את הפגיעה החמורה ביותר בכבוד האדם ובאוטונומיה. המתנגדים טוענים שייתכן ומוות או הותרת נכות לצמיתות מהווים עונש גרוע יותר.
האיסור המוחלט מעורר מחלוקת, בעיקר לגבי תרחיש "הפצצה המתקתקת". תרחיש זה עוסק במצב שבו בידי הרשויות מוחזק אדם שמעריכים שיש לו מידע לגבי מעשה טרור אשר צפוי להתרחש באופן מיידי, והשאלה היא אם יש הצדקה להשתמש באמצעי עינוי על מנת להוציא ממנו מידע שיאפשר את מניעת המעשה. ההצדקה לעינוים היא תועלתנית, כלומר הסבל והנזק שיגרמו לאחד כתוצאה מהעינוי נועד להצלת חיי רבים אחרים, ולכן העינוי במקרה זה מוצדק. הגינוי מגיע מהזרם הדאונטולוגי, שמתמקד במוסריות הפעולה ולא במוסריות התוצאה, על כן, הדאונטולוג יטען שגם במקרה של הצלת חיי אדם, אין זה ראוי להשתמש בעינויים.
הבעיה והחשש המרכזיים בתרחיש "הפצצה המתקתקת" כחריג לאיסור על עינויים, נובעים מכך שהכרה במקרה עלולה להוות פרצה לשימוש בעינויים. הסיכוי להתרחשותו של התרחיש המדויק הוא קלוש, שכן בדרך כלל, האדם העצור אולי יוכל לשפוך אור על פרטים מסוימים, אך כנראה לא יהיה בעל המידע המלא ולא יוכל לספק את כלל הפרטים, כמו מיקומה המדויק של הפצצה, מועד הפעלתה המדויק או ידע כיצד לנטרלה. על כן, עולים קולות של חשש שמא היתר חריג לשימוש בעינויים יהפוך למעין דבר שבשגרה. דוגמה להרחבת החריג היא ארצות הברית, מדינה אשר נתפסת על ידי רבים כמנהיגת העולם החופשי והנאור. ארצות הברית מחד גיסא מטילה איסור על עונש אכזרי, אך מאידך גיסא, בעקבות אירועי "אסון התאומים" ולאחר כניסתה לעיראק, הפרה את האיסור הגורף על עינויים הקבוע בחוקה שלה ומושרש בתרבות האמריקאית. בשל אירועי הטרור הקשים שחוו, התירו מנהיגי ארצות הברית החרגות של מצבים מסוימים בהם עינוי יחשב כמוצדק, באמצעות התבססות על מונח "הפצצה המתקתקת" ועל ידי המונח "הגנת צורך"- מקרה בו הנסיבות מצדיקות שיטות חקירה המהוות הפרה של האיסור הבינלאומי על עינויים ועונש אכזרי או בלתי אנושי.
כאמור, הדיון סביב מוחלטות האיסור על עינויים והחרגתו במקרים מסוימים טרם הוכרע ואינו חד משמעי בקרב מדינות העולם. עם זאת דבר ברור הוא שהחובה שלא לענות גוברת באופן מוחלט על אינטרס עצמי ושיקולי נוחות, וברור שאין להתיר שימוש בעינויים כדבר שבשגרה.
אמצעי אכיפה בינלאומיים
לצורך אכיפת האיסור על עינויים פועלים מספר גופים. בין הגופים הללו ניתן למנות את ועדת האו"ם נגד עינויים שהוקמה לצורך אכיפת האמנה נגד עינויים. הוועדה מורכבת ממומחים עצמאיים שמפקחים על יישום האמנה בקרב המדינות החברות. בנוסף, המדינות מחויבות בהגשת דוחות שוטפים לוועדה בנוגע ליישום הזכויות. נוסף על כך, בשנת 1985 יוסד הדו"ח המיוחד של האו"ם לעינויים ועונשים בלתי אנושיים ואכזריים. הדו"ח בוחן את הפרקטיקה הנוהגת במדינות החברות ומאפשר לוועדה שימוש בפרוצדורת "הפעולה הדחופה", באמצעותה יכולה הוועדה להורות על מדינה חברה לוודא שאדם ספציפי או קבוצה מסוימת לא נתונים ליחס בלתי אנושי.
האיסור על עינויים במשפט האירופי
גוף נוסף אשר דרכו ניתן לאכוף את האיסור הוא בית הדין האירופי לזכויות אדם (ECtHR). לבית הדין סמכות שיפוט על מדינות ויחידים, בעקבות תביעות על הפרת האמנה האירופית לזכויות אדם. דוגמה לפסק דין בנושא עינויים בו דן ה-ECtHR הוא Gäfgen v. Germany, אשר עסק בחקירת אדם שנחשד בחטיפת ילד. החשוד שינה את גרסאותיו ומחשש לחיי הילד, קצין משטרה הורה לאיים עליו שאם לא ישתף פעולה יהיה נתון לעינויים. החשוד הודה, סיפר למשטרה היכן הטמין את הגופה ושאר ראיות. הוא הורשע בחטיפה וברצח. השוטרים שאיימו עליו הועמדו לדין, אך ההליך נגדם הסתיים בקנסות על תנאי. התובע פנה ל-ECtHR בגין הפרת האיסור על עינויים ובגין הפרת זכותו למשפט הוגן. ביה"ד קבע שהופרה הזכות המנויה בסעיף 3 לאמנה האירופאית בדבר זכויות אדם, זכותו של אדם שלא להיות נתון לעינויים. כמו כן, הדגיש ביהמ"ש את מעמדו הבלתי מעורער של הסעיף.
האיסור על עינויים במשפט הבין-אמריקאי
מקור נוסף לו מחויבות מדינות דרום אמריקה ומרכז אמריקה הוא האמנה הבין-אמריקאית למניעת עינויים. אמנה זאת מגדירה עינויים באופן רחב. סעיף 2 לאמנה קובע כי עינויים הם גרימה מכוונת של כאב או סבל, פיזי או נפשי, לצורך חקירה פלילית, אמצעי הפחדה או ענישה או לכל מטרה אחרת. בנוסף, גם שימוש בשיטות שונות שיש בהן למחוק אישיותו של אדם או לפגוע ביכולותיו הנפשיות או הגופניות יחשבו לעינוי.
הנושא עמד במרכזה של פסק דין פילרטיגה נגד פנייה-איראלה.
האיסור על עינויים במשפט הישראלי
מדינת ישראל חתמה על האמנה ב-22 באוקטובר 1986 ואשררה אותה ב-4 באוגוסט 1991. בהצטרפה היא הצהירה כי אינה מקבלת על עצמה את הסמכות שנקבעה לוועדה נגד עינויים המפקחת על האמנה, כאמור, בסעיף 20 ובסעיף 30(1) לאמנה, לדון מחלוקת בין שתי מדינות שאינן מגיעות להסכמה.
בדין הישראלי אין חקיקה מפורשת המגדירה עינויים כעבירה פלילית.
דו״ח ועדת לנדוי אישר שימוש ב״לחץ פיסי מתון״ על נחקר, בנסיבות שמידע הנמצא בידיו יביא להצלת חיי אדם באופן מיידי ("פצצה מתקתקת"). לא פעם טענות המועלות כנגד ישראל בגין עינויים, נהדפות בטענה שהמעשה המתואר הוחרג על-ידה. עמדת דו״ח לנדוי גררה ביקורת אודות המאמצים שעושה המדינה במטרה לפטור את אנשי השב״כ מאחריות פלילית, על ידי השימוש בהגנת "הצורך", המעוגנת בסעיף 34 י"א לחוק העונשין, תשל"ז-1977, ולפיה לא ישא אדם באחריות פלילית למעשה שהיה דרוש באופן מיידי להצלת חייו, חירותו, גופו או רכושו, שלו או של זולתו, מסכנה מוחשית של פגיעה חמורה הנובעת ממצב דברים נתון בשעת המעשה, ולא הייתה לו דרך אחרת אלא לעשותו.
נקודת המפנה במשפט הישראלי הגיעה בבג"ץ הוועד הציבורי נגד עינויים. העתירה הוגשה לבג"ץ על ידי ארגוני זכויות-אדם, שלטענת השימוש באמצעי החקירה הפיזיים עולים לכדי עינויים. עוד נטען על ידם כי לשב"כ העדר סמכות לשימוש באמצעים אלה בחוק. מנגד, טענה המדינה שהשב"כ פועל מכוח סמכותה הכללית של הממשלה וכדי להציל חיי אדם. השאלה המשפטית לה נדרש בית המשפט העליון בשבתו כבג"ץ, הייתה: האם לשב"כ סמכויות לפגוע בכבוד האדם ובשלמות הגוף במסגרת חקירותיו?
בית המשפט קבע שלחוקרי השב"כ סמכות כשל שוטרים, ולפיה הם מורשים לבצע חקירה כאשר מדובר בעבירה נגד ביטחון המדינה. על-כן בסמכות השב"כ להשתמש בחקירה רק באמצעים הנתונים גם בידי המשטרה. אמנם, ישנו היתר לחקירה שמטרתה "גרימת חוסר נוחות" כאשר צורכי החקירה דורשים זאת, אך חל איסור על שימוש ב"אמצעי חקירה פיזיים" כשאלה מהווים יחס אכזרי או בלתי אנושי ומשפיל כלפי הנחקר. באשר להרחבת סמכויות השב"כ, קבע בית-המשפט כי זו צריכה להינתן לשב"כ על ידי הרשות המחוקקת בחקיקה ראשית מפורשת. אף על פי כן, גם בסמכויות שנובעות מחקיקה ראשית, יחולו מגבלות מסוימות: מהלך החקירה לא יכלול שימוש בעינויים או ביחס אכזרי ולא אנושי כלפי הנחקר.
גם במקרה של "פצצה מתקתקת", וכחלק ממנה ניתן להעלות את עצימות החקירה, חל איסור מוחלט על שימוש "באמצעים ברוטליים ובלתי אנושיים" שהיו מקובלים עד לפסיקה, כגון: טלטול הנחקר, הושבתו בתנוחה מכאיבה, כיסוי ראש בשק ומניעת שינה לזמן ארוך. חריגה מכלל זה כאמור תחשוף את החוקר לאחריות פלילית. בכך קבע ביהמ"ש שפסיקתו מתיישבת עם הנהוג במשפט הבינלאומי.
הוועדה המפקחת על האמנה נגד עיוניים פרסמה דו"ח לגבי הסכסוך הפלסטיני-ישראלי ב-2009 שקובע כי מכות קשות, יחס מתמשך ומשפיל ומעצר בתנאים בלתי-הולמים שנגרמו לכאורה לאזרחים ברצועת עזה ובמעצר בישראל- מהווים עינויים, והפרה חמורה של סעיף 147 לאמנת ז'נבה הרביעית.
טארי איסון
טארי ג'ורדן איסון (באנגלית: Tari Jordan Eason; נולד ב-10 במאי 2001) הוא כדורסלן אמריקאי המשחק בעמדת הפאוור פורוורד ביוסטון רוקטס.
קריירה
לאחר ששיחק בקבוצות של בתי ספר תיכון בוושינגטון,  בחר איסון להצטרף לקבוצת הכדורסל של אוניברסיטת סינסינטי. ב-26 בפברואר 2021 רשם שיא עונתי של 20 נקודות, 13 ריבאונדים ושלוש חסימות בניצחון 91–71 על אוניברסיטת טוליין. בשנתו היחידה בסינסינטי הוא העמיד ממוצעים של 7.3 נקודות, 5.9 ריבאונדים, 1.3 חסימות ו-1.2 חטיפות למשחק. בתום העונה עבר לשחק עבור אוניברסיטת המדינה של לואיזיאנה, ובעונתו היחידה שם העמיד ממוצעים של 16.9 נקודות, 6.6 ריבאונדים ו-1.9 חטיפות למשחק. ב-25 במרץ 2022 הכריז על מועמדותו לדראפט 2022 ב-NBA.
עכסן סנטה קטלינה
עכסן סנטה קטלינה (שם מדעי: Crotalus catalinensis) הוא מין של עכסן קטן האנדמי לאי סנטה קטלינה שממזרח לחצי האי באחה קליפורניה. נחש זה מצוי בסכנת הכחדה חמורה.
אורכו של הנחש עד 73 ס"מ והוא בעל פסים חומים על גוף בצבע קרם. הוא מוסווה היטב בתחום מחייתו המדברי (למרות הקרבה לים). אמצעי הזיהוי העיקרי שלו הוא שזנבו בניגוד לשאר העכסנים אינו מוקף ב"עכס" אלא מסתיים בקצה דק. כך הוא יכול לארוב בשקט לטרף ואף לרדוף אחריו בלי להשמיע צליל חשוד.
כשחוקרים ראו את זנב העכסן לראשונה הם חשבו שהוא מתבסס בעיקר על ציד ציפורים והזנב עוזר לו לארוב להם בשקט. אך מבדיקה של תכולת הקיבה התגלה ש70% ממזונו מורכב מעכברים קטנים (כמו מהמין Peromyscus slevini) וכן מלטאות. ציפורים כמעט ולא נמצאו בקיבתו.
הנחש מצוי בסכנה גדולה בטבע עקב תחום המחייה הקטן שלו וכן עקב הבאת מינים פולשים כמו חתולים טורפים. בטבע נותרו כנראה כ-100 פרטים.
אקדמיית הגיבורים שלי - דמויות
אקדמיית הגיבורים שלי (ביפנית: 僕のヒーローアカデミア) היא מאנגה מסוגת פעולה והרפתקאות שנכתבה ואוירה על ידי קוֹהֶי הוֹרִיקוֹשִי. המאנגה עובדה לסדרת אנימה על ידי סטודיו האנימה Bones, ונכון לשנת 2020 יצאו 6 עונות של האנימה, העונה הראשונה בת 13 פרקים, השנייה והשלישית בנות 25 פרקים כל אחת, העונה הרביעית והחמישית שתיהן בנות 25 פרקים, העונה השישת בת 25 פרקים.
המאנגה עובדה גם לשלושה סרטים - הראשון "Two Heroes" שיצא בשנת 2018. השני "Heroes Rising" שיצא ב-20 בדצמבר 2019 (ביפן). השלישי "World Heroes' Mission" שיצא ביפן ב-6 באוגוסט 2021 ובישראל ב-9 בדצמבר 2021.
גיבורים נוספים
') - קווירק: "להבת גיהנום" (Hell Flame). מסוגל ליצור ולשלוט בכמות גדולה של להבות. גיבור מס' 1 (לאחר פרישת אול מייט) והגיבור שפתר הכי הרבה מקרים. אביו של שוטו ושלושת אחיו ובעלה של ריי. התחתן עם ריי בנישואי תועלת בגלל שיש לה קווירק של קרח, בתקווה שייוולד להם בן שמסוגל להשתמש גם באש וגם בקרח, וכך אותו בן יוכל להיות יותר גיבור גדול יותר מאול מייט. מערכת היחסים שלו עם ילדיו ואשתו מתוחה בשל האובססיה שלו להתעלות על אול מייט כגיבור מספר אחד (מערכת היחסים שלו עם שוטו מתוחה במיוחד בגלל רצונו של אנג'י ששוטו עצמו ימלא את התפקיד הזה), אך הוא מנסה לתקן זאת מאוחר יותר. המוניטין שלו נפגע קשות לאחר שהנבל דאבי חושף את זהותו האמיתית כבנו. בעונה 6 הצטוות בקבוצה עם: איזוקו מידוריה,אול מייט, הוקס ובאסט ג'יניסט מאונט ליידי שם פרטי לא ידוע קווירק גדילה(הגוף שלה נהיה גדול ברמה) נראתה לראשונה בפרק אחד כגיבורה מתחילה מתה בעונה 6.
בכטל (חברה)
בכטל היא חברת הנדסה ובניה אמריקאית המבצעת פרויקטים ברחבי העולם ומדורגת ראשונה בין חברות הבנייה בארצות הברית. תחומי העיסוק העיקריים של החברה הם תכנון, רכש ובנייה של פרויקטים בתחום תחבורה, אנרגיה, תשתיות, ועוד. בין הפרויקטים הידועים אותם ביצעה החברה נכללים הקמת סכר הובר, כריית מנהרת תעלת למאנש, שיקום שדות הנפט של כווית לאחר מלחמת המפרץ, הקמת המיגון על הכור של צ'רנוביל, הקמת המעבדה הלאומית לוס אלמוס ועוד.
הקמת החברה
מייסד "בכטל" היה וורן אברהם בכטל שהיה חקלאי בקנזס ועבר ב-1898, עם משפחתו, לאוקלהומה כדי לעבוד בפרויקט הקמת מסילת רכבת. ב-1904 עבר לאוקלנד (קליפורניה) והצטרף לפרויקט "מסילת הרכבת ווסטרן פסיפיק". ב-1906 זכה בחוזה הראשון שלו לבנות מקטע ממסילה זו בקרבת אוקלנד וזה היה החוזה הראשון של החברה שלו לה קרא ו. א. בכטל (W.A. Bechtel Co). בשנים הבאות זכה בכטל בחוזים נוספים לביצוע פרויקטים עבור חברות מסילת הרכבת "ווסטרן פסיפיק" ו"נורת'רן פסיפיק".
הרחבת הפעילות
ב-1919 החלה החברה להרחיב את תחומי פעילותה וקיבלה חוזים לפרויקטים בתחום התשתיות התחבורתיות שכללו סלילת כבישים ואוטוסטרדות ובניית גשרים בחוף המערבי. ב-1920 החלה החברה את הפרויקט הראשון שלה בתחום תחנות כוח הידרואלקטריות עבור "חברת הגז והחשמל פסיפיק". ב-1929 נכנסה החברה לתחום הנפט והגז כשהפרויקט הראשון בוצע עבור חברת סטנדרד אויל של קליפורניה (כיום שברון) עבורה בנתה בכטל בית זיקוק ומערכת הולכת גז ונפט.
סכר הובר
ב-1931 נכנסה בכטל למגה-פרויקט הראשון שלה כשהצטרפה לעוד 5 חברות הנדסה כדי ליצור את תאגיד שש חברות בע"מ שהתחרה על חוזה ממשלת ארצות הברית להקמת סכר הובר. התאגיד זכה בחוזה ובכטל, שחלקה בתאגיד היה 30%, עסקה בהקמה עד סיום הפרויקט ב-1936.
במהלך הפרויקט נפטר מייסד החברה וורן בכטל ובנו, סטפן בכטל הבוגר, תפס את מקומו כמנהל בכטל וה-CEO של תאגיד שש חברות בע"מ.
מלחמת העולם השנייה
בתקופת מלחמת העולם השנייה חתמה בכטל על חוזים עם "הוועדה הימית של ארצות הברית" לבניית כלי שיט עבור המאמץ המלחמתי ובנתה במספנותיה כ-560 כלי שיט (רובם ספינות משא). כמו כן בנתה החברה בקנדה צינור נפט ובית זיקוק כדי לאפשר אספקת דלקים לצבא ארצות הברית באלסקה.
בתקופה זו החלה בכטל להרחיב את עסקיה מחוץ לארצות הברית כשהפרויקט הראשון היה הקמת קו הולכת נפט בוונצואלה.
לאחר המלחמה
הניסיון שצברה בכטל, בתקופת המלחמה, בבניית קוי הולכת נפט הביא לזכייתה בחוזה להקמת צינור הנפט הטרנס-ערבי ובחוזים נוספים בשוק תעשיית הנפט במפרץ הפרסי.
בתחילת שנות ה-50 נכנסה בכטל לתחום צכנון והקמת תחנות כוח גרעיניות וזאת לאחר שזכתה בפרויקטים להקמת כור גרעיני נסיוני באיידהו ואת הכור הגרעיני הפרטי הראשון בארצות הברית שהוקם באילינוי.
בנוסף הרחיבה החברה את תחומי עיסוקיה כשנכנסה לתחום כריית מנהרות וזאת לאחר שזכתה בחוזה לתכנון מערכת הסעת המונים באזור מפרץ סן פרנסיסקו וכן ערכה תוכנית ראשונית לכריית מנהרה מתחת לתעלת למאנש.
שנות ה-60 וה-70
בתחילת שנות ה-60 פרש מנהל החברה, סטפן בכטל הבוגר, ואת מקומו תפס בנו, סטפן בכטל הצעיר.
ממשלת מצרים
ממשלת מצרים ידועה גם בתור מועצת השרים של מצרים (בערבית مجلس الوزراء ) היא הרשות המבצעת אשר בראשה עומד ראש הממשלה. לממשלה יש תפקיד מוביל בעיצוב סדר היום של הפרלמנט. כאשר הממשלה יכולה להציע חוקים לפרלמנט ותיקונים עבור חוקים אשר נדונים במהלך ישיבות של הפרלמנט. הפרלמנט המצרי רשאי להגיש הצעה של אי אמון בממשלה, דבר אשר עלול להוביל להתפטרות מועצת השרים. לפרלמנט סמכות להורות לשרים לענות על שאלות חברי הפרלמנט, בכתב ובעל פה, במסגרת חקירות פרלמנטריות או דרך הצגת הנעשה במשרדי הממשלה.
בכטל (חברה)
שנות ה-60 וה-70
במהלך שנות ה-60 ושנות ה-70 ביססה בכטל את מעמדה המרכזי בשוק הפרויקטים הגדולים בארצות הברית. בתקופה זו שלטה החברה ב-20% משוק ייצור האנרגיה בארצות הברית וב-40% משוק הקמת תחנות הכוח הגרעיניות וזאת לאחר שהשלימה, ב-1968, פרויקט להקמת תחנת הכוח הגרעינית הגדולה ביותר בארצות הברית באותה תקופה (בקרבת סן דייגו שבקליפורניה ).
ממשלת מצרים
בנוסף, השרים משתתפים בפגישות פרלמנטריות, כאשר מדובר בחוקים הנוגעים לתחומי האחריות שלהם.
מבנה הממשלה
מועצת השרים בדרך כלל מורכבת מהשרים הבאים (יורדים לפי חשיבות):
השרים
על מנת לכהן כשר בממשלה החוקה המצרית מחייבת את קיום תנאי הזכאות הבאים לכל השרים:
שרים אשר שירותו גם תחת הממשלה בהנהגת אבראהים מחלב**
בכטל (חברה)
שנות ה-60 וה-70
פרויקטים גדולים נוספים שביצעה החברה באותה תקופה היו הקמת העיר ג'ובייל שבערב הסעודית (1976) וכן שיקום תחנת הכוח שלושת המילין בפנסילבניה לאחר הפיצוץ שאירע בתחנה (1979).
שנות ה-80
בשנות ה-80 המשיכה בכטל בתנופת ההתרחבות כשבין הפרויקטים שביצעה בתקופה זו היו ניהול הקמת התשתיות לאולימפיאדת לוס אנג'לס ב-1984 ותחילת תכנון והקמת מנהרת התעלה בין אנגליה וצרפת ב-1986 (פרויקט שהושלם ב-1994).
פרויקט נוסף שקיבלה החברה ב-1986 היה פרויקט עורק התנועה המרכזי של בוסטון. פרויקט זה חרג מלוחות הזמנים ומהתקציב המתוכנן (8 מיליארד דולר במקום 2.8 מיליארד דולר) וכן סבל מבעיות איכות שהביאו לתביעה כנגד החברות המעורבות בפרויקט ולתשלום קנס על ידי בכטל בהיקף של כ-350 מיליון דולר.
בשלהי עשור זה מונה ריילי בכטל, בנו של סטפן בכטל הצעיר , כמנכ"ל החברה.
שנות ה-90
בשנות ה-90 הרחיבה בכטל את פעילותה מחוץ לארצות הברית. בין השאר חתמה החברה על חוזים לשיקום שדות הנפט של כווית לאחר מלחמת המפרץ (1991), הקמת נמל התעופה הבין-לאומי הונג קונג שנבנה על אי מלאכותי והיה הפרויקט הגדול בעולם בזמנו (1994), הרחבת הרכבת התחתית של אתונה, הרחבת קו ג'ובילי בלונדון וניהול הבנייה של מתקני הספורט לקראת אולימפיאדת ברצלונה (1992) ולקראת אולימפיאדת החורף נאגנו שביפן (1998)
המאה ה-21
בתחילת המאה ה-21 המשיכה בכטל להרחיב את פעילותה בעולם אולם מספר פרויקטים בהם הייתה מעורבת נמצאו במרכזן של מחלוקות:
החל מ-2010 חזרה בכטל למסלול הצמיחה ורשמה זכיות במספר רב של פרויקטים גדולים ברחבי העולם וביניהם הקמת 3 מפעלי גז טבעי בקווינסלנד, אוסטרליה (2011), בניית 2 תחנות כוח פוטו-וולטאיות של 143 ו-250 מגווט בקליפורניה (2013), בניית נמל התעופה הבין-לאומי חמד בדוחה (2014), סלילת קו אליזבת תחת מרכז לונדון (2015), הקמת הרכבת התחתית של סידני (2017) והכנת תשתיות גוגל פייבר עבור חברת גוגל בדרום מזרח ארצות הברית (2018),
מבנה החברה
בנוסף להנהלת החברה מחולקת בכטל ל-4 חטיבות כדלקמן:
חטיבת התשתיות
חטיבת התשתיות (Infrastructure) היא החטיבה הגדולה ביותר של בכטל והיא מטפלת בפרויקטים בתחומים הבאים:
חטיבת המתכת והמכרות
חטיבת המתכת והמכרות (Mining & Metals) מטפלת בפרויקטים בתחומים הבאים: החברה זכתה בכ-40 פרויקטים בתחום האלומיניום, כ-40 פרויקטים בתחום הנחושת וכ-15 פרויקטים להפקת פחם.
חטיבת הגרעין, הבטיחות והסביבה
חטיבת הגרעין, הבטיחות והסביבה (Nuclear, Security & Environmental) מטפלת בפרויקטים בתחומים הבאים: מאז תחילת השימוש באנרגיה גרעינית הייתה בכטל מעורבת בכ-80% מהפרויקטים של תחנות הכוח הגרעיניות בארצות הברית.